               COMISIA EUROPEANĂ
            Bruxelles, 2.6.2015
            COM(2015) 232 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare (cerere depusă de Finlanda - EGF/2015/001 FI/Broadcom)

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014 2020) și de abrogare a Regulamentului (CE) nr. 1927/2006
                  1
                („Regulamentul privind FEG”).

               2.La 30 ianuarie 2015, Finlanda a depus o cerere EGF/2015/001 FI/Broadcom pentru o contribuție financiară din FEG, în urma concedierilor
                  2
                care au avut loc în cadrul Broadcom Communications Finland și a doi furnizori sau producători din aval din Finlanda.

               3.După evaluarea acestei cereri, concluzia Comisiei a fost aceea că, în conformitate cu toate dispozițiile aplicabile ale Regulamentului privind FEG, sunt îndeplinite condițiile pentru acordarea unei contribuții financiare din FEG.

               REZUMATUL CERERII

                        Cererea FEG

                        EGF/2015/001 FI/Broadcom

                        Statul membru

                        Finlanda

                        Regiunea (regiunile) în cauză (nivel NUTS 2)

                        Toate regiunile din Finlanda, cu excepția Insulelor Åland

                        Data depunerii cererii

                        30 ianuarie 2015

                        Data confirmării primirii cererii

                        13 februarie 2015

                        Data cererii de informații suplimentare

                        13 februarie 2015

                        Termenul pentru furnizarea informațiilor suplimentare

                        27 martie 2015

                        Termenul pentru finalizarea evaluării

                        19 iunie 2015

                        Criteriul de intervenție

                        Articolul 4 alineatul (1) litera (a) din Regulamentul privind FEG

                        Întreprinderea principală

                        Broadcom Communications Finland

                        Sectorul (sectoarele) de activitate economică

                        (Diviziunea din NACE Rev. 2)
                           3

                        Diviziunea 46 (Comerț cu ridicata, cu excepția comerțului cu autovehicule si motociclete)

                        Numărul de filiale, furnizori și producători din aval

                        2

                        Perioada de referință (patru luni):

                        11 august 2014-11 decembrie 2014

                        Numărul de concedieri (a)

                        568

                        Numărul de concedieri înainte sau după perioada de referință (b)

                        0

                        Numărul total de concedieri (a + b)

                        568

                        Numărul total de beneficiari eligibili vizați

                        568

                        Numărul total de beneficiari vizați

                        500

                        Numărul de tineri vizați care nu sunt încadrați profesional și nu urmează niciun program educațional sau de formare (NEET)

                        0

                        Buget pentru servicii personalizate (EUR)

                        2 172 000

                        Buget pentru punerea în aplicare a FEG
                           4
                         (EUR)

                        103 000

                        Buget total (EUR)

                        2 275 000

                        Contribuția din partea FEG (60 %) (EUR)

                        1 365 000

               EVALUAREA CERERII

               Procedură

               4.La 30 ianuarie 2015, Finlanda a depus cererea EGF/2015/001 FI/Broadcom, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii în termen de două săptămâni de la data depunerii cererii, și anume la 13 februarie 2015, și a solicitat Finlandei, la aceeași dată, să transmită informații suplimentare. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 19 iunie 2015.

               Eligibilitatea cererii

               Întreprinderile și beneficiarii în cauză

               5.Cererea se referă la 568 de lucrători disponibilizați în cadrul Broadcom Communications Finland și la doi furnizori sau producători din aval. Întreprinderea principală și-a desfășurat activitatea în sectorul economic clasificat în cadrul diviziunii 46 din NACE Rev.2 (Comerț cu ridicata, cu excepția comerțului cu autovehicule si motociclete). Concedierile efectuate de întreprinderi sunt localizate în toate regiunile de nivel NUTS 2
                  5
                din Finlanda (cu excepția Insulelor Åland), cea mai afectată regiune fiind Ostrobotnia de Nord (FI1A).

                        Întreprinderile și numărul de concedieri din perioada de referință

                        Broadcom Communications Finland

                        563

                        Nice-Business Solutions Finland

                        4

                        Infocare

                        1

                        Număr total de întreprinderi: 3

                        Număr total de concedieri:

                        568

               Criterii de intervenție

               6.Finlanda a depus cererea în temeiul criteriilor de intervenție de la articolul 4 alineatul (1) litera (a) din Regulamentul privind FEG, conform cărora se prevede concedierea a cel puțin 500 de lucrători într-o perioadă de referință de patru luni dintr-o întreprindere dintr-un stat membru, inclusiv lucrători concediați de furnizori și producători din aval și/sau persoane care desfășoară o activitate independentă și care și-au încetat activitatea.

               7.Perioada de referință de patru luni pentru cerere este cuprinsă între 11 august 2014 și 11 decembrie 2014.

               8.Concedierile din perioada de referință sunt următoarele:

               –563 de lucrători concediați în cadrul Broadcom Communications Finland,

               –5 lucrători concediați în cadrul a doi furnizori sau producători din aval ai Broadcom.

               Calcularea concedierilor și a cazurilor de încetare a activității

               9.Concedierile din perioada de referință au fost calculate după cum urmează:

               –563 de la data notificării individuale de către angajator privind disponibilizarea sau încetarea contractului de muncă al lucrătorului,

               –5 de la data încetării de facto a contractului de muncă sau a expirării acestuia.

               Beneficiari eligibili

               10.Numărul total de beneficiari eligibili este așadar 568.

               Legătura dintre concedieri și schimbările structurale majore intervenite în practicile comerciale mondiale ca urmare a globalizării

               11.Pentru a stabili o legătură între concedieri și schimbările structurale majore intervenite în practicile comerciale mondiale ca urmare a globalizării, Finlanda susține că, în 2005, se estimează că dezvoltarea chipseturilor (domeniul în care și-a desfășurat activitatea Broadcom Communications Finland) a asigurat locuri de muncă pentru aproximativ 5 000 de persoane în Europa. Deși personalul care își desfășoară activitatea în dezvoltarea produselor în acest sector a crescut ca număr la nivel mondial (în special în Asia și SUA), el s-a redus brusc în Europa unde, în 2014, mai lucrau în acest domeniu doar câteva sute de persoane.

               12.Activitățile de dezvoltare și vânzare a chipseturilor pentru telefoane mobile se află în mâinile unui număr redus de companii, dintre care Qualcomm (SUA) este de departe cea mai mare (cu o cotă de piață de aproximativ 66 % în primul trimestru al anului 2014, conform Strategy Analytics
                  6
               ). Îi urmează îndeaproape MediaTek din Taiwan, Spreadtrum din China și Marvell și Intel din SUA.

               13.Concedierile din cadrul Broadcom sunt legate de tendința care afectează întreaga industrie finlandeză a produselor electronice și care a culminat cu anunțul legat de concedieri masive făcut de Nokia în 2011. În 2012, Nokia a disponibilizat mai întâi 1 000 de persoane în fabrica sa din Salo (EGF/2012/006 FI/Nokia Salo), după care au urmat încă 3 700 de persoane la sfârșitul anului 2012 și în primăvara lui 2013 (EGF/2013/001 FI/Nokia). A fost oprit un amplu program de dezvoltare de produse și a fost eliminat un număr substanțial de locuri de muncă.

               14.La începutul anilor 2000, personalul din industria finlandeză a produselor electronice și industria electrică angajat în întreprinderi din Finlanda și în filiale de peste mări a cunoscut o creștere stabilă, însă începând cu 2007, s-a produs o schimbare accentuată, în sensul că efectivul din străinătate a început să crească, iar cel din Finlanda a început să scadă constant.

               15.În anii 2000, efectivele de personal din filialele finlandeze de pe toate continentele au crescut, însă după aceea, începând din 2004, Asia a devenit în mod clar cel mai mare angajator din industria produselor electronice și industria electrică. În Europa, efectivele de personal au continuat să crească până în 2008, după care au început să se reducă.

               16.Până în prezent, diviziunea 46 din NACE Rev. 2 (Comerț cu ridicata, cu excepția comerțului cu autovehicule si motociclete) a făcut obiectul a două cereri de intervenție din FEG (cealaltă fiind EGF/2010/012 NL/Noord Holland ICT), ambele pentru TIC și bazate pe globalizarea comerțului.

               Evenimentele care au condus la concedieri și la încetarea activității

               17.Evenimentul care a dus la concedierile efectuate în cadrul Broadcom este decizia de a lichida activitățile societății legate de banda de bază pentru telefonia mobilă, o decizie care a afectat 3 000 de persoane la nivel mondial, dintre care 600 în Finlanda. Broadcom își încetează toate activitățile în Finlanda și delocalizează proiectarea chipseturilor pentru telefoane mobile, activitate care va continua în Statele Unite și în Asia.

               18.În 2005, în Europa existau patru mari fabricanți de chipseturi pentru telefoanele mobile. Nokia și Philips își proiectau propriile chipseturi, Ericsson Mobile Platforms (EMP) le proiecta în mare parte pentru Sony-Ericsson, iar Infineon le producea în scopuri comerciale pentru fabricanții de telefoane. Nokia proiecta chipseturi pentru propriile telefoane începând cu anii '80. Societatea se ocupa ea însăși de majoritatea procesului de proiectare, în timp ce producția efectivă de chipseturi avea loc în principal în fabricile Texas Instruments (TI) și STMicroelectronics (STM). În 2007, Nokia a hotărât să renunțe la dezvoltarea chipseturilor în cadrul societății și și-a vândut unitățile de dezvoltare societății STMicroelectronics.

               19.La momentul respectiv, Nokia se ocupa încă ea însăși de proiectarea modemurilor fără fir și acorda licențe pentru exploatarea acestora fabricanților de chipseturi, inclusiv STM. Nokia a renunțat la proiectarea modemurilor în 2010, an în care a vândut aceste operațiuni societății japoneze Renesas Mobile Corporation (RMC), o filială a Renesas Electronics (REC). În cadrul acestui tranzacții, aproximativ 1 100 de proiectanți de produse de la Nokia au fost transferați la noul angajator.

               20.Din cauza unor pierderi majore pe termen lung înregistrate de REC, în 2013 s-a decis ca RMC să fie închisă. În toamna anului 2013, REC și-a vândut sectorul LTE
                  7
                al activității sale comerciale legate de modemuri companiei Broadcom (BCM), iar aproximativ 800 de persoane care fuseseră angajate anterior de Renesas au început atunci să lucreze pentru Broadcom. După doar câteva luni, a venit rândul Broadcom să anunțe că întreaga sa activitate comercială legată de banda de bază pentru telefonia mobilă urmează să fie lichidată. În acest stadiu, nu s-au mai putut găsi noi cumpărători.

               Impactul preconizat al concedierilor asupra economiei și ocupării forței de muncă la nivel local, regional sau național

               21.Concedierile au un efect negativ semnificativ, în special asupra economiei regionale din Ostrobotnia de Nord (care face parte din regiunea FI1A de nivel NUTS 2), unde au avut loc 424 dintre cele 568 de disponibilizări. În această regiune, rata șomajului este considerabil mai mare (cu câteva puncte procentuale) decât media națională. În august 2014, în timp ce rata națională a șomajului a fost 12,2 %, în Ostrobotnia de Nord aceasta s-a ridicat la 14,1 %, iar în orașul cel mai afectat, Oulu, a fost de 16,1 %.

               22.Actualmente, există aproximativ 1 250 de unități de activitate economică în sectorul TIC în Ostrobotnia de Nord, majoritatea dintre acestea fiind localizate în Oulu. Acest sector se luptă de ani întregi cu efectele recesiunii economice internaționale, însă a fost în mod special afectat de o schimbare structurală internă semnificativă ca urmare a faptului că marile întreprinderi-cheie și-au revizuit strategiile, și-au deplasat operațiunile către alte segmente ale pieței și și-au raționalizat producția ca reacție la concurența din ce în ce mai acerbă. Timp de ani de zile, sectorul TIC a reprezentat o componentă de bază a economiei din subregiunea Oulu. Ponderea relativă a întregului sector al informației și comunicațiilor în ansamblul locurilor de muncă din subregiune este de aproximativ 12 %, cifră care, la nivelul Finlandei, este comparabilă doar cu zona metropolitană Helsinki.

               23.Dificultățile cu care se confruntă sectorul și noile politici ale societăților au condus la numeroase concedieri în sectorul privat. Dacă în 2008 societățile din sectorul TIC angajau în regiune aproape 13 000 de oameni, această cifră a scăzut până la aproximativ 10 500 în 2012. De atunci, concedierile au continuat, iar conform estimărilor actuale, numărul angajaților respectivi este mai mic de 10 000. Societățile trec de la fabricare la producție de conținut și de la o industrie de amploare la scară mondială la funcționarea în unități mai mici. În plus față de societăți, și sectorul public este un angajator important de experți TIC. Din cauza obiectivelor legate de realizarea de economii în sectorul public, acesta nu mai oferă locuri de muncă atât de multe ca înainte, iar această tendință se va menține în viitor.

               24.O caracteristică specifică a subregiunii Oulu este aceea că doi din trei șomeri sunt profesioniști cu un nivel ridicat de educație și o bună experiență profesională. Subregiunea Oulu a fost, pentru o lungă perioadă de timp, un centru important de cercetare și dezvoltare a produselor în sectorul TIC, care a angajat specialiști în diferite domenii ale ingineriei și prelucrării de date.

               25.Din punctul de vedere al structurii de vârstă, populația din sectorul TIC este tânără. Jumătate dintre persoanele șomere aflate în prezent în căutarea unui loc de muncă au sub 40 de ani. Lucrătorii mai în vârstă întâmpină în mod special greutăți în găsirea unui nou loc de muncă, iar șomajul de lungă durată este în creștere. Dintre șomerii cu experiență în domeniul TIC în Ostrobotnia de Nord, aproximativ jumătate (450 de șomeri) nu au loc de muncă de peste un an; aproape 300 dintre acești șomeri în căutarea unui loc de muncă au un nivel ridicat de educație.

               26.Concedierile din cadrul Broadcom duc la creșterea considerabilă a cifrelor șomajului în Oulu. În special, în urma disponibilizărilor va crește numărul specialiștilor cu experiență șomeri. În subregiunea Oulu sunt dezvoltate activ noi sectoare în creștere și trebuie asigurată includerea experților TIC șomeri. Mulți dintre ei dețin o experiență solidă în dezvoltarea și proiectarea de produse, care poate fi utilizată în viitor fie în sectoarele TIC, fie în sectoarele care aplică TIC.

               Beneficiari vizați și acțiuni propuse

               Beneficiari vizați

               27.Se estimează că numărul lucrătorilor concediați care vor beneficia de măsuri se ridică la 500. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Numărul de
                           beneficiari vizați

                        Sexul:

                        Bărbați:

                        442

                        (88,4 %)

                        Femei:

                        58

                        (11,6 %)

                        Cetățenie:

                        Cetățeni ai UE:

                        487

                        (97,4 %)

                        Cetățeni din afara UE:

                        13

                        (2,6 %)

                        Grupa de vârstă:

                        15-24 de ani

                        1

                        (0,2 %)

                        25-29 de ani

                        19

                        (3,8 %)

                        30-54 de ani

                        470

                        (94,0 %)

                        55-64 de ani

                        10

                        (2,0 %)

                        peste 64 de ani:

                        0

                        (0,0 %)

               28.Se estimează că numărul total de beneficiari vizați care vor participa la măsuri este, prin urmare, 500.

               Eligibilitatea acțiunilor propuse

               29.Finlanda prevede trei tipuri de măsuri în favoarea lucrătorilor disponibilizați vizați de prezenta cerere: (i) să îi ajute să găsească un nou loc de muncă, (ii) să îi ajute să își înceapă propria afacere și (iii) să le furnizeze servicii de formare sau de educație. Toate măsurile prezentate în continuare se combină pentru a forma un pachet coordonat de servicii personalizate care vizează reinserția profesională a lucrătorilor concediați:

               30.Îndrumare profesională și alte măsuri pregătitoare: Lucrătorii aflați în șomaj pot fi ajutați în ceea ce privește tehnicile de căutare a unui loc de muncă prin consiliere și orientare, prin vizite la târguri de locuri de muncă și prin acordarea de asistență la redactarea CV-urilor și a candidaturilor. Acest serviciu va fi furnizat unor grupuri de diferite dimensiuni. Formarea va avea o durată cuprinsă între 5 și 20 de zile, în funcție de grup. Grupurile beneficiază, de asemenea, de o orientare profesională aprofundată, cu un accent special asupra interacțiunii și a practicilor de lucru. Această formare poate dura până la 40 de zile. Persoanele sau grupurile pot beneficia de sprijinul unor formatori profesionali, care pot avea rolul unor „parteneri de antrenament” pe parcursul căutării unui loc de muncă, precum și rolul de mentori atât pentru angajatori, cât și pentru angajați în decursul perioadei inițiale petrecute la un nou loc de muncă. Fiecare persoană aflată în căutarea unui loc de muncă poate beneficia de maximum 50 de ore de îndrumare profesională pe an.

               31.Lucrătorii pot beneficia totodată de o serie de evaluări ale experților. Pot fi evaluate, de exemplu, capacitatea de muncă a lucrătorului în cauză, inclusiv aspectele legate de sănătate, competența și calificările profesionale sau calitățile antreprenoriale și potențialul acestuia.

               32.Puncte de servicii pentru ocuparea forței de muncă și pentru întreprinderi: Lucrătorii disponibilizați beneficiază de puncte de servicii desemnate individual care îi ajută pe parcursul etapei de punere în aplicare. Punctele de servicii sunt create pentru a furniza consiliere, încă de la început, lucrătorilor afectați, prin punerea la dispoziția acestora a unui serviciu mai personalizat și mai aprofundat decât ceea ce ar putea oferi în mod obișnuit biroul public de ocupare a forței de muncă. În cazul în care grupul-țintă nu își poate găsi noi locuri de muncă într-o perioadă rezonabilă de timp, va fi numit un mentor care deține cunoștințe în sectorul TIC. Mentorul îi va putea ajuta pe lucrători fie punându-le la dispoziție tehnici specifice referitoare la căutarea unui loc de muncă, fie pregătindu-i să își înființeze propria întreprindere.

               33.Formare și reconversie profesională: Scopul măsurilor de formare este dobândirea unei calificări de bază sau profesionale în cadrul unui sector cu o rată ridicată a ocupării forței de muncă sau formarea continuă ori studiile superioare prin consolidarea competențelor existente sau îndrumare profesională/formare pregătitoare pentru piața muncii destinată persoanelor fără un plan privind o carieră viitoare. Formarea este adaptată în funcție de grupul-țintă, iar cursurile pot viza, de exemplu, o extindere a competențelor în sectorul TIC; gestionarea proiectelor, gestionarea calității și gestiunea financiară, precum și dezvoltarea competențelor antreprenoriale. O formare cuprinzătoare în materie de dezvoltare a companiei (așa-numita formare KEKO) poate pregăti pe cineva să gestioneze un proiect anume de dezvoltare a companiei.

               34.Prestatorii de servicii pot plăti un stimulent financiar (subvenție pentru salarii) ca parte din salariu pentru fiecare raport de muncă stabilit pentru un lucrător vizat. Începând din 2015, subvenția pentru salariu va fi de 30-50 % din costurile salariale respective, în funcție de durata perioadei în care a fost șomeră persoana care urmează a fi angajată. Durata perioadei pentru care se acordă subvenția se va stabili în funcție de nevoile individuale ale persoanei în cauză (de exemplu, competența pentru noul loc de muncă).

               35.Orientare către antreprenoriat și servicii pentru noii antreprenori: Sunt puse în aplicare măsuri aferente promovării antreprenoriatului, precum formările de tip „incubator de afaceri” și formările în materie de antreprenoriat legat de politicile privind piața forței de muncă. În plus, noilor antreprenori li se oferă consiliere, consultanță și sprijin. Generația de noi întreprinderi va fi sprijinită prin intermediul rețelelor subregionale de servicii prestate pentru întreprinderi și prin intermediul business customership planning pentru întreprinderi al Ministerului Ocupării Forței de Muncă și Economiei. Conceptul „incubator de afaceri” va fi folosit pentru a pune în aplicare formări diversificate în materie de piața muncii, cu exerciții care implică munca în echipă sub îndrumarea organizației responsabile cu formarea.

               36.Subvenție pentru demararea unei noi afaceri: Subvenția pentru demararea unei noi afaceri asigură un venit pentru o persoană care intenționează să devină antreprenor pe durata perioadei care se estimează că va fi necesară pentru demararea și înființarea unei afaceri ale cărei venituri să corespundă celor ale unui loc de muncă cu normă întreagă, perioadă de maximum 18 luni. Subvenția pentru demararea unei noi afaceri constă în două părți: alocația de bază și un supliment. În 2014, alocația de bază a fost de 32,66 EUR pe zi. Suplimentul este de maximum 60 % din alocația de bază. Subvenția medie pentru demararea unei noi afaceri este estimată la 6 000 EUR, însă suma pentru fiecare beneficiar va fi stabilită de la caz la caz.

               37.Alocații pentru cheltuieli de deplasare, de cazare pe timp de noapte și mutare: Unei persoane aflate în căutarea unui loc de muncă i se poate acorda o alocație pentru cheltuielile de deplasare și de cazare suportate pe parcursul procesului de căutare a unui loc de muncă sau pentru cheltuielile de deplasare și de cazare generate de participarea la stagii de formare care vizează promovarea ocupării forței de muncă și despăgubiri pentru cheltuielile de mutare în cazul în care aceasta acceptă un loc de muncă în afara zonei sale de navetă. Cu ajutorul acestor alocații, beneficiarii vor fi încurajați să caute un loc de muncă într-o zonă geografică mai extinsă.

               38.Anchete și vizite în cadrul întreprinderilor: Scopul proiectului este consolidarea cunoștințelor despre sectorul TIC prin elaborarea unor informații regionale prospective despre sectorul TIC prin anchete și vizite la nivelul întreprinderilor. Informațiile vor fi utilizate pentru planificarea unor servicii adaptate la grupul-țintă și pentru ameliorarea competențelor în ceea ce privește achiziționarea de servicii în scopul de a sprijini grupul-țintă în găsirea de locuri de muncă. Informațiile prospective despre sectorul TIC vor oferi și indicații persoanelor care sunt în căutarea unui loc de muncă și intenționează să pună bazele unei afaceri. Prin aceste eforturi se continuă activitatea desfășurată într-un caz FEG anterior (EGF/2013/001 FI/Nokia), care a reunit rapoarte și statistici pe baza unor interviuri telefonice cu întreprinderile.

               39.Serviciile propuse, descrise aici, constituie măsuri active pe piața forței de muncă în cadrul acțiunilor eligibile definite la articolul 7 din Regulamentul privind FEG. Aceste acțiuni nu țin locul măsurilor pasive de protecție socială.

               40.Finlanda a furnizat informațiile necesare privind acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Această țară a confirmat că o contribuție financiară din partea FEG nu va înlocui astfel de acțiuni.

               Bugetul estimat

               41.Costurile totale estimate sunt de 2 275 000 EUR, incluzând cheltuielile pentru servicii personalizate, care se ridică la 2 172 000 EUR, și cheltuielile pentru activitățile de pregătire, gestionare, informare și publicitate, control și raportare, de 103 000 EUR.

               42.Contribuția financiară totală solicitată din FEG este de 1 365 000 EUR (60 % din totalul costurilor).

                        Acțiuni

                        Numărul estimat al participanților

                        Costul estimat per participant
                        (EUR)

                        Costurile totale estimate

                        (EUR)

                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]

                        Îndrumare profesională și alte măsuri pregătitoare

                        222

                        400

                        88 800

                        Servicii de ocupare a forței de muncă și pentru întreprinderi la un punct de servicii

                        500

                        600

                        300 000

                        Formare și reconversie profesională

                        145

                        5 000

                        725 000

                        Orientare către antreprenoriat și servicii pentru noii antreprenori

                        13

                        5 000

                        65 000

                        Subvenție pentru demararea unei noi afaceri

                        19

                        6 000

                        114 000

                        Anchete și vizite în cadrul întreprinderilor

                        424

                        1 179
                           8

                        500 000

                        Subtotal (a):

                        Procent din pachetul de servicii personalizate

                        –

                        1 792 800

                        (82,54 %)

                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]

                        Subvenții pentru salarii

                        62

                        6 000

                        372 000

                        Alocații pentru cheltuieli de deplasare, de cazare pe timp de noapte și mutare

                        48

                        150

                        7 200

                        Subtotal (b):

                        Procent din pachetul de servicii personalizate:

                        –

                        379 200

                        (17,46 %)

                        Acțiuni în temeiul articolului 7 alineatul (4) din Regulamentul privind FEG

                        1. Activități de pregătire

                        –

                        8 000

                        2. Gestionare

                        –

                        70 000

                        3. Informare și publicitate

                        –

                        20 000

                        4. Control și raportare

                        –

                        5 000

                        Subtotal (c):

                        Procent din costurile totale:

                        –

                        103 000

                        (4,53 %)

                        Costuri totale (a + b + c):

                        –

                        2 275 000

                        Contribuție din FEG (60 % din costurile totale)

                        –

                        1 365 000

               43.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Finlanda a confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare.

               44.Finlanda a confirmat că costurile investițiilor pentru activități independente, demararea unor noi afaceri și preluarea întreprinderilor de către angajați nu vor depăși 15 000 EUR per beneficiar.

               Perioada de eligibilitate a cheltuielilor

               45.Finlanda a început furnizarea serviciilor personalizate către beneficiarii vizați la 11 august 2014. Cheltuielile aferente acțiunilor menționate la punctele 29-39 sunt, prin urmare, eligibile pentru o contribuție financiară din FEG de la 11 august 2014 până la 30 ianuarie 2017, cu excepția măsurilor privind studiile superioare (dacă este cazul), care vor fi eligibile pentru o contribuție financiară de la 11 august 2014 până la 30 iulie 2017.

               46.Finlanda a început să suporte cheltuieli administrative pentru punerea în aplicare a FEG la 11 august 2014. Prin urmare, cheltuielile aferente acțiunilor de pregătire, gestionare, informare și publicitate, control și raportare sunt eligibile pentru o contribuție financiară din FEG de la 11 august 2014 până la 30 iulie 2017.

               Complementaritatea cu acțiuni finanțate din fonduri naționale sau ale Uniunii

               47.Sursele de prefinanțare sau cofinanțare națională provin în principal de la linia bugetară aferentă serviciilor publice de ocupare a forței de muncă din cadrul ramurii administrative a Ministerului Ocupării Forței de Muncă și Economiei. Anumite servicii vor fi finanțate, de asemenea, din cheltuielile operaționale ale centrelor de dezvoltare economică, transport și mediu (centrele ELY) și ale birourilor de ocupare a forței de muncă și de dezvoltare economică. Sarcinile de asistență tehnică vor fi finanțate din cheltuielile operaționale ale Ministerului Ocupării Forței de Muncă și Economiei și ale centrelor de dezvoltare economică, transport și mediu. Autoritățile finlandeze vor depune eforturi pentru a furniza prefinanțare națională pentru toate acțiunile și sarcinile, permițând lansarea cât mai rapid și mai eficient posibil a activităților pentru care s-a solicitat sprijin din partea FEG.

               48.Finlanda pregătește actualmente o cerere FEG în contextul concedierilor viitoare de la Microsoft. Ca și persoanele disponibilizate de Broadcom, cei ce vor fi concediați de Microsoft au fost anterior angajați ai Nokia și au fost stabiliți în aceleași locuri: Oulu, Tampere, Salo și zona metropolitană Helsinki. Se vor depune eforturi pentru valorificarea sinergiilor dintre aceste două proiecte.

               49.Proiectul FEG al Broadcom va coopera și cu Labour Mobility in Europe 2014-2020(Mobilitatea forței de muncă în Europa 2014-2020), un proiect EURES la nivel național de dezvoltare a serviciilor. Acest proiect va fi lansat la începutul anului 2015 cu ajutorul finanțării din partea FSE și va fi coordonat de centrul de dezvoltare economică, transport și mediu (centrul ELY) pentru Carelia de Nord.

               50.Este în curs de elaborare un pachet național de măsuri intitulat „Modele între societatea care recrutează și societatea care își diminuează personalul”, în cadrul noii perioade de programare a FSE. Obiectivul setului de măsuri este de a completa și dezvolta activități legate de schimbările structurale de la nivel național și de securitatea pe parcursul acestor schimbări. El urmărește să abordeze dezvoltarea în comun a produselor, identificarea bunelor practici și a practicilor necorespunzătoare, îmbunătățirea comunicațiilor și integrarea rezultatelor pozitive ale proiectelor.

               51.Finlanda a confirmat că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               Proceduri de consultare a beneficiarilor vizați sau a reprezentanților acestora ori a partenerilor sociali, precum și a autorităților locale și regionale

               52.Finlanda a indicat faptul că pachetul coordonat de servicii personalizate a fost elaborat în consultare cu reprezentanții beneficiarilor vizați și cu partenerii sociali și regionali. La 1 octombrie 2014, a avut loc o discuție al cărei scop a fost planificarea unor măsuri care să fie incluse în proiecte regionale FEG. La discuție au participat atât reprezentanții beneficiarilor vizați, cât și cei ai societății care efectuează concedierile, împreună cu multe alte părți interesate. Evenimentul a reprezentant o ocazie pentru formularea de sugestii referitoare la proiectele FEG în regiunea Oulu, sugestii care au fost incluse în cerere.

               53.Ministerul Ocupării Forței de Muncă și Economiei a convocat un grup extins de părți interesate care se ocupă de problema concedierilor din cadrul Broadcom și care a participat la pregătirea cererii FEG. Acest grup de lucru include reprezentanți ai centrelor de dezvoltare economică, transport și mediu (centrele ELY) relevante, care sunt responsabile la nivel regional cu sarcinile de punere în aplicare și dezvoltare ale administrației centrale, precum și parteneri sociali, reprezentanți ai Broadcom și alte părți interesate.

               54.Centrul de servicii pentru clienți al administrației pentru ocuparea forței de muncă și dezvoltare economică, precum și centrele pentru dezvoltare economică, transport și mediu cooperează cu alte părți interesate. Această cooperare urmărește să sprijine punerea în aplicare, planificarea și dezvoltarea serviciilor publice de ocupare a forței de muncă și a celor pentru întreprinderi. În acest scop, un consiliu consultativ pentru servicii de ocupare a forței de muncă și servicii pentru întreprinderi (consiliul consultativ TY) colaborează cu biroul pentru ocuparea forței de muncă și dezvoltare economică.

               Sisteme de gestionare și control

               55.Cererea conține o descriere a sistemului de gestionare și control, care precizează responsabilitățile organismelor implicate. Finlanda a informat Comisia că această contribuție financiară va fi gestionată de Ministerul Ocupării Forței de Muncă și Economiei, care gestionează, de asemenea, fondurile FSE. Același minister îndeplinește funcția de autoritate de certificare. Există o separare strictă a îndatoririlor și a raporturilor ierarhice între departamentele responsabile de aceste două funcții. Funcțiile de gestionare legate de FEG au fost încredințate Departamentului pentru ocuparea forței de muncă și antreprenoriat, în timp ce funcțiile legate de FSE sunt asigurate de Departamentul regional. Funcțiile de certificare sunt asigurate, pentru ambele fonduri, de Unitatea de resurse umane și administrație. Ministerul a elaborat un manual care stabilește în detaliu procedurile de urmat.

               56.În ceea ce privește auditul, organismul responsabil este Unitatea independentă de audit intern, care funcționează sub tutela directă a secretarului permanent din cadrul aceluiași minister. Funcțiile de monitorizare și de audit fac parte, de asemenea, din atribuțiile autorităților de management și ale autorităților de certificare.

               Angajamentele furnizate de statul membru în cauză

               57.Finlanda a oferit toate garanțiile necesare cu privire la următoarele:

               –principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;

               –cerințele stipulate în legislația națională și în cea a UE privind disponibilizările colective au fost respectate;

               –Broadcom Communications Finland, care și-a continuat activitățile după efectuarea concedierilor, și-a respectat obligațiile legale aplicabile în cazul disponibilizărilor și a luat măsurile adecvate pentru lucrătorii săi;

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;

               –măsurile propuse vor fi complementare cu măsurile finanțate din fondurile structurale;

               –contribuția financiară din FEG va respecta normele procedurale și materiale ale Uniunii privind ajutoarele de stat.

               IMPLICAȚIILE BUGETARE

               Propunere bugetară

               58.FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  9
               .

               59.După examinarea cererii având în vedere condițiile prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, măsurile propuse și costurile estimate, Comisia propune mobilizarea unei sume de 1 365 000 EUR din FEG, care reprezintă 60 % din costurile totale ale măsurilor propuse, în scopul de a furniza o contribuție financiară pentru cerere.

               60.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  10
               .

               Acte conexe

               61.În același timp cu prezentarea acestei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer către linia bugetară corespunzătoare a sumei de 1 365 000 EUR.

               62.În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Fondului european de ajustare la globalizare
                  (cerere depusă de Finlanda - EGF/2015/001 FI/Broadcom)

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  11
               , în special articolul 15 alineatul (4),

               având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  12
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară o activitate independentă a căror activitate a încetat ca urmare a modificărilor structurale majore intervenite în practicile comerciale mondiale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului
                  13
               .

               (3)La 30 ianuarie 2015, Finlanda a depus o cerere EGF/2015/001 FI/Broadcom pentru o contribuție financiară din FEG, în urma concedierilor care au avut loc în cadrul Broadcom Communications Finland și în cadrul a doi furnizori sau producători ai săi din aval din Finlanda. Cererea a fost completată cu informații suplimentare, în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele pentru stabilirea unei contribuții financiare din partea FEG, astfel cum sunt prevăzute la articolul 13 din respectivul regulament.

               (4)Prin urmare, ar trebui mobilizat FEG pentru a se furniza o contribuție financiară în valoare de 1 365 000 EUR ca răspuns la cererea depusă de Finlanda.

               (5)În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii Europene pentru exercițiul financiar 2015, se mobilizează din Fondul european de ajustare la globalizare suma de 1 365 000 EUR în credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [the date of its adoption]
                  14*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)
                  JO L 347, 20.12.2013, p. 855.

                     (2)
                  În sensul articolului 3 din Regulamentul privind FEG.

                     (3)
                  Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1).

                     (4)
                  În conformitate cu articolul 7 al patrulea paragraf din Regulamentul (UE) nr. 1309/2013.

                     (5)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (6)
                  https://www.strategyanalytics.com/default.aspx?mod=pressreleaseviewer&a0=5482

                     (7)
                  LTE, abreviere pentru Long-Term Evolution, este un standard pentru comunicația fără fir a unor date de mare viteză pentru telefoane mobile și terminale de date.

                     (8)
                  Cifră rotunjită.

                     (9)
                  JO L 347, 20.12.2013, p. 884.

                     (10)
                  JO C 373, 20.12.2013, p. 1.

                     (11)
                  JO L 347, 20.12.2013, p. 855.

                     (12)
                  JO C 373, 20.12.2013, p. 1.

                     (13)
                  Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (14)
                   Date to be inserted by the Parliament before the publication in OJ.


Anunţ juridic important

|

52008PC0226

Propunere de decizie a Consiliului de autorizare a introducerii pe piaţă a produselor care conţin, sunt compuse sau fabricate din bumbac modificat genetic LLCotton25 (ACS-GHØØ1-3) în temeiul Regulamentului (CE) nr. 1829/2003 al Parlamentului European şi al Consiliului  /* COM/2008/0226 final */

	[pic] | COMISIA COMUNITĂŢILOR EUROPENE |Bruxelles, 30.4.2008COM(2008) 226 finalPropunere deDECIZIE A CONSILIULUIde autorizare a introducerii pe piață a produselor care conțin, sunt compuse sau fabricate din bumbac modificat genetic LLCotton25 (ACS-GHØØ1-3) în temeiul Regulamentului (CE) nr. 1829/2003 al Parlamentului European și al Consiliului(Numai textul în limba germană este autentic)(prezentată de Comisie)EXPUNERE DE MOTIVEPropunerea anexată de decizie a Consiliului se referă la produsele alimentare și furajele care conțin, sunt compuse sau fabricate din bumbac modificat genetic LLCotton25, pentru care Bayer CropScience AG a înaintat autorității competente din Țările de Jos, la 3 martie 2005, o cerere de introducere pe piață, în conformitate cu Regulamentul (CE) nr. 1829/2003 privind produsele alimentare și furajele modificate genetic.Propunerea anexată se referă, de asemenea, la introducerea pe piață a altor produse care conțin sau sunt compuse din bumbac LLCotton25, având aceeași utilizare ca orice alt soi de bumbac, cu excepția cultivării.La 16 aprilie 2007, Autoritatea Europeană pentru Siguranța Alimentară a emis aviz favorabil în conformitate cu articolele 6 și 18 din Regulamentul (CE) nr. 1829/2003 și a concluzionat că este puțin probabil ca prin introducerea pe piață a produselor care conțin, sunt compuse sau fabricate din bumbac LLCotton25, astfel cum este descris în cerere, să se producă efecte negative asupra sănătății umane sau animale sau asupra mediului.În acest context, la 12 februarie 2008, a fost înaintat spre votare Comitetului permanent pentru lanțul alimentar și sănătatea animală un proiect de decizie a Comisiei de autorizare a introducerii pe piața comunitară a produselor care conțin, sunt compuse sau fabricate din bumbac modificat genetic LLCotton25. Comitetul nu a emis niciun aviz: paisprezece state membre (168 voturi) au votat în favoarea proiectului, nouă state membre (109 voturi) au votat împotriva acestuia, trei state membre (65 voturi) s-au abținut, iar un stat membru (3 voturi) nu a fost reprezentat.Prin urmare, în temeiul articolului 35 alineatul (2) din Regulamentul (CE) nr. 1829/2003 și în conformitate cu articolul 5 din Decizia 1999/468/CE a Consiliului, modificată prin Decizia 2006/512/CE a Consiliului, Comisia trebuie să prezinte Consiliului o propunere cu privire la măsurile care urmează să fie adoptate, Consiliul având la dispoziție trei luni în care să decidă cu majoritate calificată și să informeze Parlamentul.Propunere deDECIZIE A CONSILIULUIde autorizare a introducerii pe piață a produselor care conțin, sunt compuse sau fabricate din bumbac modificat genetic LLCotton25 (ACS-GHØØ1-3) în temeiul Regulamentului (CE) nr. 1829/2003 al Parlamentului European și al Consiliului(Numai textul în limba germană este autentic) (Text cu relevanță pentru SEE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic[1], în special articolele 7 alineatul (3) și 19 alineatul (3),având în vedere propunerea Comisiei,întrucât:(1) La 3 martie 2005, Bayer CropScience AG. a prezentat autorității competente din Țările de Jos o cerere, în conformitate cu articolele 5 și 17 din Regulamentul (CE) nr. 1829/2003, pentru introducerea pe piață a produselor și ingredientelor alimentare și a furajelor care conțin, sunt compuse sau fabricate din bumbac LLCotton25 (denumită în continuare „cererea”).(2) Cererea se referă, de asemenea, la introducerea pe piață a altor produse care conțin sau sunt compuse din bumbac LLCotton25, având aceleași utilizări ca orice alt soi de bumbac, cu excepția cultivării. Prin urmare, în conformitate cu dispozițiile articolelor 5 alineatul (5) și 17 alineatul (5) din Regulamentul (CE) nr. 1829/2003, cererea include datele și informațiile cerute în anexele III și IV la Directiva 2001/18/CE a Parlamentului European și a Consiliului din 12 martie 2001 privind diseminarea deliberată în mediu a organismelor modificate genetic și de abrogare a Directivei 90/220/CEE[2] a Consiliului, precum și informații și concluzii cu privire la evaluarea riscului efectuată în conformitate cu principiile stabilite în anexa II la Directiva 2001/18/CE.(3) La 16 aprilie 2007, Autoritatea Europeană pentru Siguranța Alimentară (AESA) a dat aviz favorabil în conformitate cu articolele 6 și 18 din Regulamentul (CE) nr. 1829/2003 și a concluzionat că este puțin probabil ca prin introducerea pe piață a produselor care conțin, sunt compuse sau fabricate din bumbac LLCotton25, astfel cum sunt descrise în cerere („produsele”), să se producă efecte negative asupra sănătății umane sau animale sau asupra mediului, în contextul utilizărilor prevăzute[3]. În avizul său, AESA a luat în considerare toate întrebările specifice și problemele semnalate de către statele membre în cadrul consultării autorităților naționale competente, astfel cum este prevăzut la articolul 6 alineatul (4) și articolul 18 alineatul (4) din regulamentul respectiv.(4) Ca mențiune specială, AESA a ajuns la concluzia că analizele comparative compoziționale și analizele agronomice arată că bumbacul LLCotton25 este echivalent într-o măsură considerabilă cu omologul său nemodificat genetic și, în consecință, nu sunt necesare studii suplimentare de siguranță pe animale de laborator (de ex. un studiu de toxicitate de 90 de zile pe șobolani).(5) În avizul său, AESA a concluzionat, de asemenea, că planul de monitorizare a mediului, constând într-un plan general de supraveghere prezentat de solicitant, este în conformitate cu utilizarea prevăzută pentru produse. Totuși, date fiind caracteristicile fizice ale semințelor de bumbac și metodele de transport, AESA a recomandat, în cadrul supravegherii generale, să fie introduse măsuri specifice pentru monitorizarea activă a apariției de plante sălbatice de bumbac în zone unde este posibilă împrăștierea accidentală a semințelor.(6) Planul de monitorizare înaintat de solicitant a fost modificat pentru a respecta această recomandare AESA.(7) Având în vedere considerațiile de mai sus, autorizația pentru produsele în cauză ar trebui acordată.(8) Trebuie alocat un identificator unic fiecărui OMG, în conformitate cu dispozițiile Regulamentului (CE) nr. 65/2004 al Comisiei din 14 ianuarie 2004 de stabilire a unui sistem de elaborare și alocare a unor identificatori unici pentru organismele modificate genetic[4].(9) Pe baza avizului emis de către AESA, pentru produsele și ingredientele alimentare și furajele care conțin, sunt compuse sau fabricate din bumbac LLCotton25, nu este nevoie de alte norme specifice de etichetare decât cele prevăzute la articolul 13 alineatul (1) și articolul 25 alineatul (2) din Regulamentul (CE) nr. 1829/2003. Cu toate acestea, pentru a asigura folosirea produselor în limitele autorizației prevăzute de prezenta decizie, etichetarea furajelor conținând sau constând din OMG-uri, precum și a altor produse decât cele alimentare sau furaje conținând sau constând din OMG-uri pentru care este necesară o autorizație, trebuie completată cu o mențiune clară că produsele în cauză nu pot fi folosite pentru cultivare.(10) În mod similar, avizul AESA nu justifică impunerea unor condiții sau restricții specifice pentru introducerea pe piață și/sau a unor condiții sau restricții specifice pentru folosire și manipulare, inclusiv a unor norme de monitorizare după introducerea pe piață, sau a unor condiții specifice pentru protejarea anumitor ecosisteme/medii și/sau anumitor zone geografice, astfel cum este prevăzut la litera (e) în articolele 6 alineatul (5) și 18 alineatul (5) din Regulamentul (CE) nr. 1829/2003.(11) Toate informațiile relevante privind autorizarea produselor trebuie introduse în registrul comunitar al produselor alimentare și furajelor modificate genetic, în conformitate cu dispozițiile Regulamentului (CE) nr. 1829/2003.(12) Articolul 4 alineatul (6) din Regulamentul (CE) nr. 1830/2003 al Parlamentului European și al Consiliului din 22 septembrie 2003 privind trasabilitatea și etichetarea organismelor modificate genetic și trasabilitatea produselor destinate alimentației umane sau animale, produse din organisme modificate genetic și de modificare a Directivei 2001/18/CE[5] stabilește cerințele de etichetare a produselor care conțin sau sunt compuse din OMG-uri.(13) Prezenta decizie se notifică prin Centrul de informare pentru prevenirea riscurilor biotehnologice părților semnatare al Protocolului de la Cartagena privind biosiguranța referitor la Convenția privind diversitatea biologică, în conformitate cu articolele 9 alineatul (1) și 15 alineatul (2) litera (c) din Regulamentul (CE) nr. 1946/2003 al Parlamentului European și al Consiliului din 15 iulie 2003 privind deplasările transfrontaliere de organisme modificate genetic[6].(14) Comitetul permanent pentru lanțul alimentar și sănătatea animală nu a emis un aviz în termenul limită stabilit de președintele său și, prin urmare, măsurile prevăzute de prezenta decizie trebuie adoptate de Consiliu,ADOPTĂ PREZENTA DECIZIE:Articolul 1 Organism modificat genetic și identificator unicIdentificatorul unic ACS-GHØØ1-3 este alocat, în conformitate cu Regulamentul (CE) nr. 65/2004, bumbacului modificat genetic ( Gossypium hirsutum ) LLCotton25, astfel cum este specificat la punctul (b) al anexei la prezenta decizie.Articolul 2 AutorizațiaUrmătoarele produse sunt autorizate în sensul articolului 4 alineatul (2) și articolului 16 alineatul (2) din Regulamentul (CE) nr. 1829/2003, în conformitate cu condițiile stabilite în prezenta decizie:(a) produse alimentare și ingrediente alimentare conținând, constând din sau produse din bumbac ACS-GHØØ1-3;(b) furaje conținând, constând din sau produse din bumbac ACS-GHØØ1-3;(c) produse, altele decât cele alimentare și furajele, conținând sau constând din bumbac ACS-GHØØ1-3, având aceeași utilizare ca orice alt soi de bumbac, cu excepția cultivării.Articolul 3 Etichetarea1. În sensul cerințelor de etichetare stabilite la articolele 13 alineatul (1) și 25 alineatul (2) din Regulamentul (CE) nr. 1829/2003 și la articolul 4 alineatul (6) din Regulamentul (CE) nr. 1830/2003, „denumirea organismului” este „bumbac”.2. Cuvintele „nu este destinat cultivării” apar pe eticheta și în documentele însoțitoare ale produselor conținând sau constând din bumbac ACS-GHØØ1-3, menționate la articolul 2 literele (b) și (c).Articolul 4 Monitorizarea efectelor asupra mediului1. Titularul autorizației se asigură că planul de monitorizare a efectelor asupra mediului, așa cum este el descris la litera (h) din anexă, este instituit și pus în aplicare.2. Titularul autorizației prezintă Comisiei rapoarte anuale cu privire la punerea în aplicare și rezultatele activităților stabilite în planul de monitorizare.Articolul 5 Registrul comunitarInformațiile din anexa la prezenta decizie trebuie introduse în registrul comunitar al produselor alimentare și furajelor modificate genetic, în conformitate cu prevederile articolului 28 din Regulamentul (CE) nr. 1829/2003.Articolul 6 Titularul autorizațieiTitularul autorizației este Bayer CropScience AG.Articolul 7 ValabilitatePrezenta decizie se aplică pentru o perioadă de 10 ani de la data notificării sale.Articolul 8 DestinatarPrezenta decizie se adresează companiei Bayer CropScience AG, Alfred-Nobel-Strasse 50, D - 40789 Monheim am Rhein, - Germania.Adoptată la Bruxelles,Pentru ConsiliuPreședinteleANEXĂ(a) Solicitantul și titularul autorizației:Denumire: Bayer CropScience AGAdresă: Alfred-Nobel-Strasse 50, D - 40789 Monheim am Rhein - Germania(b) Denumirea și caracteristicile produselor:(1) Produse alimentare și ingrediente alimentare conținând, constând din sau produse din bumbac ACS-GHØØ1-3;(2) Furaje conținând, constând din sau produse din bumbac ACS-GHØØ1-3;(3) Produse, altele decât cele alimentare și furaje, conținând sau constând din bumbac ACS-GHØØ1-3, având aceeași utilizare ca orice alt soi de bumbac, cu excepția cultivării.Bumbacul modificat genetic ACS-GHØØ1-3, astfel cum este descris în cerere, exprimă proteina PAT care conferă toleranță la erbicidul glufosinat de amoniu.(c) Etichetare:(1) În sensul cerințelor specifice de etichetare stabilite la articolele 13 alineatul (1) și 25 alineatul (2) din Regulamentul (CE) nr. 1829/2003 și la articolul 4 alineatul (6) din Regulamentul (CE) nr. 1830/2003, „denumirea organismului” este „bumbac”.(2) Cuvintele „nu este destinat cultivării” apar pe eticheta și în documentele însoțitoare ale produselor conținând sau constând din bumbac ACS-GHØØ1-3, menționate la articolul 2 literele (b) și (c) din această decizie.(d) Metodă de detecție:-  Metodă specifică evenimentului, pe bază PCR (reacție în lanț prin polimerază) în timp real, pentru cuantificarea bumbacului ACS-GHØØ1-3.-  Validată pe semințe, de către laboratorul comunitar de referință, înființat în temeiul Regulamentului (CE) nr. 1829/2003, și publicată la http://gmo-crl.jrc.it/statusofdoss.htm-  Material de referință: AOCS 0306-A și AOCS 0306-E disponibile prin intermediul American Oil Chemists Society la http://www.aocs.org/tech/crm/bayer_cotton.cfm(e) Identificator unic:ACS-GHØØ1-3(f) Informații necesare în conformitate cu anexa II la Protocolul de la Cartagena privind biosiguranța referitor la Convenția privind diversitatea biologică:Centrul de informare pentru prevenirea riscurilor biotehnologice, înregistrare ID: a se vedea [ a se completa după notificare ](g) Condiții sau restricții privind introducerea pe piață, folosirea sau manipularea produselor:Nu sunt necesare.(h) Planul de monitorizarePlanul de monitorizare a efectelor asupra mediului în conformitate cu anexa VII la Directiva 2001/18/CE[Link: plan publicat pe internet ](i) Norme de monitorizare a utilizării produselor alimentare destinate consumului uman după introducerea acestora pe piațăNu sunt necesare.Notă: E posibil ca linkurile către documentele relevante să necesite a fi modificate pe parcurs. Aceste modificări vor fi puse la dispoziția publicului odată cu actualizarea registrului comunitar al produselor alimentare și al furajelor modificate genetic. [1] JO L 268, 18.10.2003, p. 1. Regulament, modificat ultima dată prin Regulamentul (CE) nr. 1981/2006 al Comisiei (JO L 368, 23.12.2006, p. 99).[2] JO L 106, 17.4.2001, p. 1. Directivă, modificată ultima dată prin Regulamentul (CE) nr. 1830/2003 (JO L 268, 18.10.2003, p. 24) .[3] http://www.efsa.europa.eu/EFSA/efsa_locale-1178620753816_1178620785856.htm[4] JO L 10, 16.1.2004, p. 5.[5] OJ L 268, 18.10.2003, p. 24.[6] OJ L 287, 5.11.2003, p. 1.


|

52010XX1123(01)

Proiect – Decizia nr. …/… a Consiliului de asociere instituit prin Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, din … privind dispozițiile referitoare la coordonarea sistemelor de securitate socială incluse în Acordul euro-mediteranean

Jurnalul Oficial L 306 , 23/11/2010 p. 2 - 7

		ProiectDecizia nr. …/… a Consiliului de asociereinstituit prin Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte,din …privind dispozițiile referitoare la coordonarea sistemelor de securitate socială incluse în Acordul euro-mediteraneanCONSILIUL DE ASOCIERE,având în vedere Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte [1], în special articolul 67,întrucât:(1) La articolele 65-68 din Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte ("acordul"), se prevede coordonarea sistemelor de securitate socială din Maroc și din statele membre. La articolul 65 se stabilesc principiile unei astfel de coordonări.(2) În conformitate cu articolul 67 din acord, Consiliul de asociere adoptă o decizie de punere în aplicare a principiilor prevăzute la articolul 65 înainte de sfârșitul primului an următor intrării în vigoare a acordului.(3) În conformitate cu obiectivul 29 a treia liniuță din planul de acțiune UE-Maroc, adoptat la 27 iulie 2005 de Consiliul de asociere, în cadrul Politicii europene de vecinătate, se solicită adoptarea unei decizii de punere în aplicare a articolului 65 din acord.(4) În ceea ce privește aplicarea principiului nediscriminării, prezenta decizie nu ar trebui să acorde niciun fel de alte drepturi suplimentare în temeiul anumitor fapte și evenimente desfășurate pe teritoriul celeilalte părți contractante, atunci când astfel de fapte și evenimente nu sunt luate în considerare în temeiul legislației primei părți contractante, cu excepția dreptului de a exporta anumite prestații.(5) În aplicarea prezentei decizii, dreptul lucrătorilor marocani la prestații familiale ar trebui să se supună condiției ca membrii familiilor acestora să fie rezidenți în mod legal împreună cu lucrătorii în cauză, în statul membru în care lucrătorii sunt angajați. Prezenta decizie nu ar trebui să prevadă niciun drept la prestații familiale pentru membrii familiilor acestora rezidenți într-un alt stat, de exemplu Maroc.(6) Regulamentul (CE) nr. 859/2003 al Consiliului [2] extinde deja aplicarea dispozițiilor Regulamentului (CEE) nr. 1408/71 și ale Regulamentului (CEE) nr. 574/72 la resortisanții din țări terțe care nu se află deja sub incidența dispozițiilor respective, exclusiv pentru motive de cetățenie. Regulamentul (CE) nr. 859/2003 prevede deja principiul cumulării perioadelor de asigurare realizate de lucrătorii marocani în diferite state membre, cu privire la dreptul la anumite prestații, prevăzute la articolul 65 alineatul (2) din acord.(7) Pentru a se facilita aplicarea regulilor de coordonare, ar putea fi necesar să se prevadă dispoziții speciale care să corespundă caracteristicilor proprii legislației Marocului.(8) În vederea asigurării unei bune funcționări a coordonării sistemelor de securitate socială din statele membre și din Maroc, este necesar să se prevadă dispoziții specifice privind cooperarea dintre statele membre și Maroc, precum și dintre persoana în cauză și instituția din statul competent.(9) Pentru a proteja persoanele aflate sub incidența prezentei decizii și pentru a garanta faptul că acestea nu pierd drepturi ca rezultat al intrării în vigoare a deciziei, ar trebui să se adopte dispoziții tranzitorii,ADOPTĂ PREZENTA DECIZIE:PARTEA IDISPOZIȚII GENERALEArticolul 1Definiții(1) În sensul prezentei decizii:(a) "acord" înseamnă Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte;(b) "regulament" înseamnă Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială [3], astfel cum sunt aplicabile în statele membre ale Uniunii Europene;(c) "regulament de punere în aplicare" înseamnă Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială [4];(d) "stat membru" înseamnă un stat membru al Uniunii Europene;(e) "lucrător" înseamnă:(i) în sensul legislației unui stat membru, o persoană care desfășoară o activitate salariată în sensul articolului 1 litera (a) din regulament;(ii) în sensul legislației Marocului, o persoană care desfășoară o activitate salariată în sensul legislației respective;(f) "membru de familie" înseamnă:(i) în sensul legislației unui stat membru, un membru de familie în sensul articolului 1 litera (i) din regulament;(ii) în sensul legislației Marocului, un membru de familie în conformitate cu respectiva legislație;(g) "legislație" înseamnă:(i) în ceea ce privește statele membre, legislația în sensul articolului 1 litera (l) din regulament;(ii) în ceea ce privește Marocul, legislația relevantă aplicabilă în Maroc;(h) "prestații" înseamnă:(i) în ceea ce privește statele membre, prestațiile în sensul articolului 3 din regulament;(ii) în ceea ce privește Marocul, prestațiile aferente aplicabile în Maroc;(i) "prestații exportabile" înseamnă:(i) în ceea ce privește statele membre:- pensiile pentru bătrânețe;- pensiile de urmaș;- pensii în cazul unor accidente de muncă și boli profesionale;- pensiile de invaliditate legate de accidente de muncă și boli profesionale,în sensul regulamentului, cu excepția prestațiilor speciale necontributive în bani, enumerate în anexa X la regulament;(ii) în ceea ce privește Marocul, prestațiile aferente prevăzute de legislația marocană, cu excepția prestațiilor speciale necontributive în bani, prevăzute în anexa I la prezenta decizie.(2) Ceilalți termeni folosiți în prezenta decizie au sensul care le este atribuit:(a) în ceea ce privește statele membre, prin regulament și prin regulamentul de punere în aplicare;(b) în ceea ce privește Marocul, prin legislația relevantă aplicabilă în Maroc.Articolul 2Domeniul de aplicare personalPrezenta decizie se aplică:(a) lucrătorilor care sunt resortisanți marocani și care sunt sau au fost angajați în mod legal pe teritoriul unui stat membru și care se află ori s-au aflat sub incidența legislației unuia sau mai multor state membre, precum și urmașilor acestora;(b) membrilor familiilor lucrătorilor menționați la litera (a), cu condiția ca membrii de familie respectivi să fie sau să fi fost rezidenți în mod legal împreună cu lucrătorul în cauză pe durata în care lucrătorul a fost angajat într-un stat membru;(c) lucrătorilor care sunt resortisanți ai unui stat membru și care sunt sau au fost angajați în mod legal pe teritoriul Marocului și care se află ori s-au aflat sub incidența legislației Marocului, precum și urmașilor acestora; precum și(d) membrilor familiilor lucrătorilor menționați la litera (c), cu condiția ca membrii de familie respectivi să fie sau să fi fost rezidenți în mod legal împreună cu lucrătorul în cauză pe durata în care lucrătorul a fost angajat în Maroc.Articolul 3Egalitatea de tratament(1) Lucrătorii care sunt resortisanți marocani și care sunt angajați în mod legal într-un stat membru, precum și oricare membru al familiilor acestora care este rezident în mod legal împreună cu aceștia beneficiază, în ceea ce privește prestațiile în sensul articolului 1 alineatul (1) litera (h), de un tratament lipsit de orice discriminare bazată pe cetățenie în raport cu resortisanții statelor membre în care acești lucrători sunt angajați.(2) Lucrătorii care sunt resortisanți ai unui stat membru și care sunt angajați în mod legal în Maroc, precum și oricare membru al familiilor acestora care este rezident în mod legal împreună cu aceștia beneficiază, în ceea ce privește prestațiile în sensul articolului 1 alineatul (1) litera (h), de un tratament lipsit de orice discriminare bazată pe cetățenie în raport cu resortisanții marocani.PARTEA IIRELAȚII ÎNTRE STATELE MEMBRE ȘI MAROCArticolul 4Eliminarea clauzelor de reședință(1) Prestațiile exportabile în sensul articolului 1 alineatul (1) litera (i) la care au dreptul persoanele menționate la articolul 2 literele (a) și (c) nu fac obiectul niciunei reduceri, modificări, suspendări, retrageri sau confiscări pe baza faptului că beneficiarul își are reședința:(i) pe teritoriul Marocului, în ceea ce privește o prestație în temeiul legislației unui stat membru; sau(ii) pe teritoriul unui stat membru, în ceea ce privește o prestație în temeiul legislației Marocului.(2) Membrii familiei unui lucrător menționați la articolul 2 litera (b) au dreptul la prestații exportabile în sensul articolului 1 alineatul (1) litera (i) în același mod ca și membrii familiei unui lucrător care este resortisant al statului membru în cauză, atunci când membrii de familie respectivi își au reședința pe teritoriul Marocului.(3) Membrii familiei unui lucrător menționați la articolul 2 litera (d) au dreptul la prestații exportabile în sensul articolului 1 alineatul (1) litera (i) în același mod ca și membrii familiei unui lucrător care este resortisant marocan, atunci când membrii de familie respectivi își au reședința pe teritoriul unui stat membru.PARTEA IIIDISPOZIȚII DIVERSEArticolul 5Cooperare(1) Statele membre și Marocul își transmit reciproc toate informațiile referitoare la modificările care survin în legislația acestora și care ar putea afecta punerea în aplicare a prezentei decizii.(2) În sensul prezentei decizii, autoritățile și instituțiile din statele membre și din Maroc își oferă reciproc bunele oficii și acționează ca și cum ar fi vorba despre punerea în aplicare a propriei legislații. Asistența administrativă acordată de autoritățile și instituțiile menționate este, în principiu, gratuită. Cu toate acestea, autoritățile competente din statele membre și din Maroc pot conveni asupra rambursării anumitor cheltuieli.(3) În sensul prezentei decizii, statele membre și Maroc pot comunica direct între ele, precum și cu persoanele în cauză sau cu mandatarii acestora.(4) Instituțiilor și persoanelor aflate sub incidența prezentei decizii le revine obligația de a se informa reciproc și de a coopera în scopul de a asigura punerea în aplicare corectă a prezentei decizii.(5) Persoanele respective trebuie să informeze, în cel mai scurt termen, instituțiile din statul membru competent sau din Maroc, în cazul în care acesta din urmă este statul competent, precum și pe cele ale statului membru de reședință sau ale Marocului, în cazul în care acesta din urmă este statul de reședință, cu privire la orice modificare a situației lor personale sau familiale, care afectează dreptul la prestațiile prevăzute de prezenta decizie.(6) Nerespectarea obligației de informare prevăzută la alineatul (5) poate atrage după sine aplicarea unor măsuri proporționale în conformitate cu dreptul intern. Cu toate acestea, măsurile respective trebuie să fie echivalente cu cele aplicabile în situații similare în temeiul dreptului intern și, în practică, să nu facă imposibilă sau deosebit de dificilă exercitarea drepturilor conferite solicitanților de prezenta decizie.(7) Statele membre și Maroc pot să prevadă dispoziții de drept intern prin care să stabilească condiții de verificare a dreptului la prestații pentru a ține seama de faptul că beneficiarii au locul de ședere sau de reședință în afara teritoriului statului unde se află instituția debitoare. Aceste dispoziții vor fi proporționale, nu vor face obiectul niciunei discriminări pe bază de naționalitate și vor respecta principiile prezentei decizii. Consiliul de asociere este informat cu privire la aceste dispoziții.Articolul 6Verificări administrative și examene medicale(1) Prezentul articol se aplică persoanelor menționate la articolul 2 și care beneficiază de prestații exportabile menționate la articolul 1 alineatul (1) litera (i), precum și instituțiilor care sunt responsabile de punerea în aplicare a prezentei decizii.(2) În cazul în care un beneficiar sau un solicitant de prestații sau un membru al familiei acestuia efectuează un sejur sau își are reședința pe teritoriul unui stat membru, iar instituția debitoare se află în Maroc, sau în cazul în care un beneficiar sau un solicitant de prestații sau un membru al familiei acestuia efectuează un sejur sau își are reședința în Maroc, iar instituția debitoare se află într-un stat membru, examenul medical se efectuează, la cererea acelei instituții, de către instituția din locul de ședere sau de reședință al beneficiarului, în conformitate cu procedurile prevăzute de legislația aplicată de instituția respectivă.Instituția debitoare informează instituția din locul de ședere sau de reședință cu privire la orice cerințe speciale, după caz, care trebuie respectate și cu privire la punctele care trebuie acoperite în cadrul controlului medical.Instituția din locul de ședere sau din locul de reședință transmite un raport instituției debitoare care a solicitat examenul medical.Instituția debitoare își rezervă dreptul de a dispune examinarea beneficiarului de către un medic ales de aceasta, fie pe teritoriul unde beneficiarul sau solicitantul de prestații își are locul de ședere sau de reședință, fie în țara unde se află instituția debitoare. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria evitând orice risc pentru sănătatea sa și dacă instituția debitoare își asumă costul călătoriei și al cazării.(3) În cazul în care un beneficiar sau un solicitant de prestații sau un membru al familiei acestuia își are locul de ședere sau reședința pe teritoriul unui stat membru, iar instituția debitoare se află în Maroc, sau în cazul în care un beneficiar sau un solicitant de prestații sau un membru al familiei acestuia își are locul de ședere sau reședința în Maroc, iar instituția debitoare se află într-un stat membru, verificarea administrativă este efectuată, la cererea instituției debitoare, de către instituția din locul de ședere sau de reședință al beneficiarului.Instituția de la locul de ședere sau de la locul de reședință transmite un raport instituției debitoare care a solicitat verificarea administrativă.Instituția debitoare își rezervă dreptul de a dispune examinarea situației beneficiarului de către un profesionist ales de aceasta. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria evitând orice risc pentru sănătatea sa și dacă instituția debitoare își asumă costul călătoriei și al cazării.(4) Unul sau mai multe state membre și Marocul pot să convină asupra altor dispoziții administrative, sub rezerva informării Consiliului de asociere cu privire la aceasta.(5) Prin derogare de la principiul asistenței administrative reciproce gratuite prevăzut la articolul 5 alineatul (2) din prezenta decizie, suma efectivă a cheltuielilor privind verificările menționate la alineatele (2)-(3) din prezentul articol se rambursează instituției care a fost însărcinată cu acestea, de către instituția debitoare care a solicitat efectuarea lor.Articolul 7Aplicarea articolului 90 din acordArticolul 90 din acord se aplică în cazul în care oricare dintre părți consideră că cealaltă parte nu a respectat obligațiile menționate la articolele 5 și 6.Articolul 8Dispoziții speciale pentru aplicarea legislației MaroculuiDacă este necesar, Consiliul de asociere poate stabili, în anexa II, dispoziții speciale pentru aplicarea legislației Marocului.Articolul 9Procedurile administrative întemeiate pe acordurile bilaterale existenteProcedurile administrative prevăzute în acordurile bilaterale existente între un stat membru și Maroc se pot aplica în continuare, cu condiția ca respectivele proceduri să nu afecteze în mod negativ drepturile sau obligațiile persoanelor în cauză, astfel cum se stabilește prin prezenta decizie.Articolul 10Acorduri de completare a procedurilor de punere în aplicare a prezentei deciziiUnul sau mai multe state membre și Maroc pot să încheie acorduri destinate să completeze procedurile administrative de punere în aplicare a prezentei decizii, în special în privința prevenirii și combaterii fraudei și a erorilor.PARTEA IVDISPOZIȚII TRANZITORII ȘI FINALEArticolul 11Dispoziții tranzitorii(1) În temeiul prezentei decizii, nu se dobândește niciun drept aferent perioadei anterioare datei intrării sale în vigoare.(2) Sub rezerva alineatului (1), în conformitate cu prezenta decizie, un drept se dobândește chiar dacă acesta se referă la un eveniment care a survenit înaintea datei intrării în vigoare a acesteia.(3) La cererea persoanei în cauză, orice prestație care nu a fost acordată sau care a fost suspendată, pe motive de cetățenie sau de loc de reședință a persoanei în cauză, se acordă sau se restabilește de la data intrării în vigoare a prezentei decizii, cu condiția ca drepturile pentru care au fost acordate prestațiile anterior să nu fi dat naștere unei plăți forfetare.(4) În cazul în care cererea menționată la alineatul (3) este depusă în termen de doi ani de la data intrării în vigoare a prezentei decizii, drepturile conferite în conformitate cu prezenta decizie produc efecte de la data intrării în vigoare a prezentei decizii, iar dispozițiile legislației oricărui stat membru sau a Marocului privind decăderea din drepturi sau prescrierea drepturilor nu pot fi opozabile persoanelor în cauză.(5) În cazul în care cererea menționată la alineatul (3) este depusă după expirarea termenului de doi ani de la data intrării în vigoare a prezentei decizii, drepturile care nu au fost pierdute sau nu sunt prescrise produc efecte de la data la care a fost depusă cererea, sub rezerva oricăror dispoziții mai favorabile din legislația oricărui stat membru sau a Marocului.Articolul 12Anexele la prezenta decizie(1) Anexele la prezenta decizie fac parte integrantă din aceasta.(2) La solicitarea Marocului, anexele pot fi modificate printr-o decizie a Consiliului de asociere.Articolul 13Intrare în vigoarePrezenta decizie intră în vigoare în prima zi a lunii următoare datei publicării în Jurnalul Oficial al Uniunii Europene.Adoptată la …, …Pentru Consiliul de asocierePreședintele[1] JO L 70, 18.3.2000, p. 2.[2] JO L 124, 20.5.2003, p. 1.[3] JO L 166, 30.4.2004, p. 1.[4] JO L 284, 30.10.2009, p. 1.--------------------------------------------------ANEXA ILISTA PRESTAȚIILOR SPECIALE NECONTRIBUTIVE ÎN BANI DIN MAROC…--------------------------------------------------ANEXA IIDISPOZIȚII SPECIALE PENTRU APLICAREA LEGISLAȚIEI MAROCULUI…--------------------------------------------------


				|

		52012PC0766

			Propunere de DECIZIE A CONSILIULUI privind autorizarea Regatului Țărilor de Jos de a aplica o măsură de derogare de la articolul 193 din Directiva 2006/112/CE privind sistemul comun al taxei pe valoarea adăugată /* COM/2012/0766 final - 2012/0355 (NLE) */

			   	EXPUNERE DE MOTIVE
1.           CONTEXTUL PROPUNERII
Motivele și obiectivele propunerii
În conformitate cu articolul 395 alineatul (1)
din Directiva 2006/112/CE a Consiliului din 28 noiembrie 2006 privind
sistemul comun al taxei pe valoarea adăugată (denumită în continuare „directiva
TVA”), Consiliul, hotărând în unanimitate la propunerea Comisiei, poate
autoriza orice stat membru să aplice măsuri speciale de derogare de la
directivă pentru a simplifica procedura de colectare a taxei sau pentru a
preveni anumite forme de evaziune sau de fraudă fiscală.
Prin scrisorile înregistrate de Comisie la 12
iulie 2012 și la 4 octombrie 2012, Regatul Țărilor de Jos (denumit în
continuare „Țările de Jos”) a solicitat autorizarea de a aplica o măsură de
derogare de la articolul 193 din directiva TVA. În conformitate cu
articolul 395 alineatul (2) din directiva TVA, Comisia a informat
celelalte state membre, prin scrisoarea din 17 octombrie 2012, cu privire la
cererea înaintată de Țările de Jos. Printr-o scrisoare datată 19 octombrie
2012, Comisia a înștiințat Țările de Jos că dispune de toate informațiile pe
care le consideră necesare pentru examinarea cererii.
Contextul general
Ca regulă generală, în conformitate cu
articolul 193 din directiva TVA, persoana răspunzătoare de plata taxei pe
valoarea adăugată către autoritățile fiscale este persoana impozabilă care
furnizează bunurile. Prin derogarea solicitată, Țările de Jos urmăresc ca
răspunderea în cauză să revină persoanei impozabile căreia i se furnizează
bunurile, dar numai în anumite condiții și exclusiv în cazul anumitor produse,
și anume telefoane mobile și dispozitive cu circuite integrate, console de
jocuri și computere personale portabile.
Conform celor afirmate de Țările de Jos, o
serie de întreprinderi care activează în aceste domenii comerciale comit acte
de evaziune fiscală, neplătind TVA autorităților fiscale după vânzarea
produselor. Cu toate acestea, clienții lor, în măsura în care sunt persoane
impozabile cu drept de deducere, fiind în posesia unei facturi valabile, sunt
în continuare îndreptățiți să beneficieze de o deducere a taxei. În forma cea
mai agresivă a acestui tip de evaziune fiscală, aceleași bunuri sunt furnizate
de mai multe ori, printr-un sistem de tip „carusel”, fără ca TVA să fie plătită
autorităților fiscale. În astfel de cazuri, prin desemnarea persoanei căreia îi
sunt furnizate bunurile drept persoană răspunzătoare de plata TVA, derogarea ar
elimina posibilitatea de comitere a acestui tip de evaziune fiscală.
Cererea de derogare, în ceea ce privește
partea referitoare la telefoanele mobile și dispozitivele cu circuite
integrate, este foarte similară cu derogarea acordată Austriei, Germaniei,
Italiei și Regatului Unit prin Decizia de punere în aplicare 2010/710/UE a
Consiliului din 22 noiembrie 2010. Pe baza inspecțiilor efectuate de serviciul
neerlandez de informare și investigare fiscală [Fiscale Inlichtingen- en
Opsporingsdienst (FIOD)], Țările de Jos au remarcat, de asemenea, o
reorientare a fraudei către console de jocuri, laptopuri și tablete și au
solicitat ca aceste produse să fie incluse în autorizația de derogare. Un prag
suficient de ridicat, de 10 000 EUR, ar trebui să excludă o reorientare a
fraudei către comerțul cu amănuntul.
În același timp însă, Țările de Jos recunosc
faptul că derogările individuale, cu un domeniu de aplicare din ce în ce mai
larg, nu pot constitui un răspuns satisfăcător pe termen lung la fenomenele de
fraudă la nivelul întregii UE. Prin urmare, Țările de Jos au acceptat ca
derogarea să se aplice doar pentru o perioadă scurtă de timp și să expire în
același timp cu derogarea menționată anterior, și anume la 31 decembrie 2013,
pentru a permite adoptarea în viitor a unei politici alternative și mai
armonizate împotriva fraudelor în materie de TVA.
În acest context, trebuie menționată
propunerea Comisiei [COM(2009) 511] de modificare a directivei TVA pentru a
permite tuturor statelor membre interesate să aplice un mecanism selectiv de
taxare inversă pentru anumite bunuri și servicii care prezintă risc de fraudă,
fără a fi necesar să solicite o derogare. Propunerea menționată a fost parțial
adoptată prin Directiva 2010/23/UE a Consiliului din 16 martie 2010, care
este însă limitată, permițând aplicarea mecanismului de taxare inversă doar
pentru certificatele de emisii de gaze cu efect de seră. Printr-o declarație
consemnată în procesul-verbal, Consiliul s-a angajat să continue discuțiile
privind celelalte părți ale propunerii.
Comisia consideră că singura măsură care poate
fi eficientă la nivelul UE în acest domeniu este adoptarea propunerii în
întregime, nu doar o abordare fragmentară bazată pe derogări individuale al
căror impact asupra altor state membre poate să nu fie neglijabil. Prin urmare,
Comisia invită Consiliul să reia rapid aceste negocieri.
În combinație cu propunerea privind mecanismul
de reacție rapidă [COM(2012) 428], frauda cu firme fantomă în materie de TVA ar
putea fi soluționată atât pe termen scurt, cât și pe termen mai lung.
2.           REZULTATELE CONSULTĂRILOR CU PĂRȚILE
INTERESATE ȘI ALE EVALUĂRII IMPACTULUI
Consultarea părților interesate
Nu se aplică.
Evaluarea impactului
Propunerea de decizie urmărește combaterea
evaziunii în materie de TVA și prin urmare, va avea un impact potențial pozitiv
asupra încasărilor de TVA.
Cu toate acestea, măsurile vor avea un impact
asupra întreprinderilor în măsura în care dispozițiile vor fi diferite de cele
aplicabile furnizărilor normale de bunuri. Aceasta va introduce un element de
complexitate în contabilitate pentru întreprinderile care nu comercializează
exclusiv bunurile care fac obiectul derogării. De asemenea, mecanismele de
control prevăzute vor impune obligații suplimentare sectorului economic
afectat. Prin urmare, este clar că această derogare nu trece testul
simplificării prevăzut de articolul 395 și se încadrează doar la obiectivul
prevenirii evaziunii.
3.           ELEMENTELE JURIDICE ALE PROPUNERII
Rezumatul acțiunii propuse
Autorizarea Țărilor de Jos de a aplica o
măsură de derogare de la articolul 193 din directiva TVA în ceea ce privește
utilizarea unui mecanism de taxare inversă pentru anumite bunuri livrate
intern.
4.           IMPLICAȚIILE BUGETARE
Propunerea nu are un impact negativ asupra
bugetului UE.
5.           ELEMENTE OPȚIONALE
Propunerea conține o clauză privind încetarea
de drept a efectelor juridice.
2012/0355 (NLE)
Propunere de
DECIZIE A CONSILIULUI
privind autorizarea Regatului Țărilor de Jos
de a aplica o măsură de derogare de la articolul 193 din Directiva 2006/112/CE
privind sistemul comun al taxei pe valoarea adăugată
CONSILIUL UNIUNII EUROPENE,
având în vedere Tratatul privind funcționarea
Uniunii Europene,
având în vedere Directiva 2006/112/CE a
Consiliului din 28 noiembrie 2006 privind sistemul comun al taxei pe valoarea
adăugată[1],
în special articolul 395 alineatul (1),
având în vedere propunerea Comisiei Europene,
întrucât:
(1)       Prin scrisorile înregistrate
de Comisie la 12 iulie 2012 și la 4 octombrie 2012, Țările de Jos au solicitat
autorizarea de a introduce o măsură specială de derogare de la articolul 193
din Directiva 2006/112/CE în ceea ce privește persoana răspunzătoare de plata
taxei pe valoarea adăugată (TVA).
(2)       Prin scrisoarea din 17
octombrie 2012, Comisia a informat celelalte state membre cu privire la cererea
înaintată de Țările de Jos, în conformitate cu articolul 395
alineatul (2) din Directiva 2006/112/CE. Printr-o scrisoare datată 19
octombrie 2012, Comisia a înștiințat Țările de Jos că dispune de toate
informațiile pe care le consideră necesare pentru examinarea cererii.
(3)       Articolul 193 din Directiva
2006/112/CE prevede, ca regulă generală, că persoana impozabilă care furnizează
bunurile sau serviciile este obligată la plata TVA către autoritățile fiscale.
Prin derogarea solicitată, Țările de Jos urmăresc ca răspunderea pentru plata
TVA să revină, în anumite circumstanțe, destinatarului bunurilor livrate în
cazul anumitor produse, și anume telefoane mobile, dispozitive cu circuite
integrate, console de jocuri și computere personale portabile.
(4)       Conform celor afirmate de
Țările de Jos, o serie de comercianți din aceste sectoare sunt implicați în activități
frauduloase prin vânzarea acestor produse fără plata TVA către autoritățile
fiscale. Clienții lor sunt însă îndreptățiți la o deducere a taxei, dacă sunt
în posesia unei facturi valabile. În forma sa cea mai agresivă, bunurile sunt
furnizate de mai multe ori, printr-un sistem de tip „carusel”, fără plata TVA.
În acest context, serviciul neerlandez de investigații a remarcat o reorientare
a fraudei dinspre telefoanele mobile și dispozitivele cu circuite integrate
către consolele de jocuri și computerele personale portabile. Prin desemnarea
persoanei căreia îi sunt furnizate bunurile drept persoană răspunzătoare de
plata TVA în astfel de cazuri, derogarea ar elimina posibilitatea comiterii
acestui tip de evaziune fiscală.
(5)       Pentru a asigura funcționarea
eficace a derogării și a evita ca evaziunea fiscală să se reorienteze către
sectorul vânzărilor cu amănuntul sau către alte produse, Țările de Jos vor
introduce obligații adecvate de control și raportare. În plus, un prag minim ar
trebui să reducă riscul de reorientare a fraudei către comerțul cu amănuntul.
(6)       Autorizația va fi valabilă
numai pentru o perioadă foarte scurtă de timp, deoarece persistă îndoieli
referitoare în special la posibilul impact al mecanismului de taxare inversă
asupra funcționării sistemului TVA în statele membre care îl aplică sau în alte
state membre. Data de expirare coincide cu data expirării derogării similare
acordate în legătură cu telefoanele mobile și dispozitivele cu circuite
integrate, pentru a permite dezvoltarea în viitor a unei politici antifraudă
mai elaborate și mai armonizate.
(7)       Derogarea nu va avea un efect
negativ asupra resurselor proprii ale Uniunii provenind din TVA,
ADOPTĂ PREZENTA DECIZIE:
Articolul 1
Prin derogare de la articolul 193 din
Directiva 2006/112/CE, Țările de Jos sunt autorizate să desemneze drept
persoană obligată la plata TVA persoana impozabilă căreia îi sunt furnizate
următoarele bunuri:
(a)......... telefoane mobile, și anume aparate
fabricate sau adaptate pentru utilizarea în conexiune cu o rețea autorizată,
care funcționează pe anumite frecvențe, indiferent dacă au sau nu vreo altă
utilizare;
(b)......... dispozitive cu circuite integrate,
cum ar fi microprocesoare și unități centrale de procesare, înainte de
integrarea lor în produse destinate utilizatorilor finali;
(c)......... console de jocuri care, în virtutea
caracteristicilor lor obiective și a funcțiilor lor principale, sunt destinate
jocurilor video și altor jocuri pe calculator, indiferent dacă au sau nu vreo
altă utilizare;
(d)......... laptopuri și tablete.
Derogarea se aplică cu privire la furnizarea
de bunuri a căror valoare impozabilă este de cel puțin 10 000 EUR.
Articolul 2
Derogarea prevăzută la articolul 1 se aplică
sub rezerva introducerii de către Țările de Jos a unor obligații de control și
de raportare corespunzătoare și eficace pentru persoanele impozabile care
furnizează bunuri cărora li se aplică mecanismul de taxare inversă în
conformitate cu prezenta decizie.
Articolul 3
Prezenta decizie produce efecte de la data
notificării.
Prezenta decizie expiră la data intrării în
vigoare a dispozițiilor Uniunii care permit tuturor statelor membre să adopte
astfel de măsuri de derogare de la articolul 193 din
Directiva 2006/112/CE, dar cel târziu la 31 decembrie 2013.
Articolul 4
Prezenta decizie se adresează Regatului
Țărilor de Jos.
Adoptată la Bruxelles,
                                                                       Pentru
Consiliu
                                                                       Președintele
[1]               JO L 347, 11.12.2006, p. 1.


               COMISIA EUROPEANĂ
            Bruxelles, 15.2.2016
            COM(2016) 71 final
            2016/0043(NLE)
            Propunere de
            DECIZIE A CONSILIULUI
            privind orientările pentru politicile de ocupare a forței de muncă ale statelor membre

               EXPUNERE DE MOTIVE

               1.CONTEXTUL PROPUNERII

               Tratatul privind funcționarea UE prevede că statele membre trebuie să considere propriile politici economice și promovarea ocupării forței de muncă drept chestiuni de interes comun și să le coordoneze în cadrul Consiliului. În două articole distincte, tratatul prevede responsabilitatea Consiliului de a adopta orientări generale privind politica economică (articolul 121) și orientări privind ocuparea forței de muncă (articolul 148), specificând că acestea din urmă trebuie să fie coerente cu cele dintâi. Având în vedere acest temei juridic, orientările privind politica de ocupare a forței de muncă și cele privind politica economică sunt prezentate ca două instrumente juridice distincte, dar interconectate în mod intrinsec:

               –o recomandare a Consiliului privind orientările generale pentru politicile economice ale statelor membre și ale Uniunii – partea I a Orientărilor integrate Europa 2020;

               –o decizie a Consiliului privind orientările pentru politicile de ocupare a forței de muncă ale statelor membre - partea a II-a a Orientărilor integrate Europa 2020.

               Aceste orientări puse în aplicare prin instrumentele juridice menționate mai sus formează împreună orientările integrate pentru punerea în aplicare a strategiei Europa 2020. Orientările privind ocuparea forței de muncă au fost adoptate la 5 octombrie 2015 și, astfel cum prevede decizia de adoptare, ar trebui să pună accentul asupra punerii în aplicare a politicilor.

               Obiectivele și prioritățile globale exprimate în cadrul orientărilor privind politicile de ocupare a forței de muncă rămân valabile. În temeiul articolului 148 alineatul (2), valabilitatea acestora pentru 2016 trebuie să fie confirmată printr-o decizie a Consiliului, în urma consultării Parlamentului European, a Comitetului Economic și Social European, a Comitetului Regiunilor și a Comitetului pentru ocuparea forței de muncă.

               2.REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

               Nu se aplică.

               3.ELEMENTELE JURIDICE ALE PROPUNERII

               JO L 268, 15.10.2015, p. 28.

               2016/0043 (NLE)

               Propunere de

               DECIZIE A CONSILIULUI

               privind orientările pentru politicile de ocupare a forței de muncă ale statelor membre

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 148 alineatul (2),

               având în vedere propunerea Comisiei Europene,

               având în vedere avizul Parlamentului European
                  1
               ,

               având în vedere avizul Comitetului pentru ocuparea forței de muncă,

               având în vedere avizul Comitetului Economic și Social European
                  2
               ,

               având în vedere avizul Comitetului Regiunilor
                  3
               ,

               întrucât:

               (1)Tratatul privind funcționarea Uniunii Europene (TFUE) prevede la articolul 145 că statele membre și Uniunea se angajează să elaboreze o strategie coordonată de ocupare a forței de muncă și, în special, să promoveze o forță de muncă formată, calificată și adaptabilă, precum și piețe ale muncii capabile să reacționeze rapid la evoluția economiei, în vederea realizării obiectivelor enunțate la articolul 3 din Tratatul privind Uniunea Europeană (TUE).

               (2)Strategia Europa 2020 propusă de Comisie permite Uniunii să-și direcționeze economia către o creștere inteligentă, durabilă și favorabilă incluziunii, însoțită de un nivel ridicat de ocupare a forței de muncă, de productivitate și de coeziune socială. Cinci obiective principale, enumerate în cadrul orientărilor relevante, reprezintă obiective comune ce orientează acțiunea statelor membre, ținând seama de pozițiile lor inițiale și de circumstanțele naționale, precum și de pozițiile și de circumstanțele Uniunii. Strategia europeană pentru ocuparea forței de muncă are rolul principal în ceea ce privește punerea în aplicare a obiectivelor privind ocuparea forței de muncă și piața muncii ale noii strategii.

               (3)Orientările integrate sunt în concordanță cu concluziile Consiliului European. Ele oferă statelor membre îndrumări precise cu privire la definirea programelor lor naționale de reformă și la punerea în aplicare a reformelor, reflectând interdependența și respectând Pactul de stabilitate și de creștere. Orientările privind ocuparea forței de muncă ar trebui să reprezinte baza oricăror recomandări specifice fiecărei țări pe care Consiliul le poate adresa statelor membre în temeiul articolului 148 alineatul (4) din TFUE, în paralel cu recomandările specifice fiecărei țări adresate statelor membre în temeiul articolului 121 alineatul (2) din tratatul respectiv. Orientările privind ocuparea forței de muncă ar trebui, de asemenea, să constituie baza pentru redactarea raportului comun privind ocuparea forței de muncă, trimis anual de Consiliu și de Comisia Europeană Consiliului European.

               (4)Examinarea programelor naționale de reformă ale statelor membre, cuprinsă în raportul comun privind ocuparea forței de muncă, arată că statele membre ar trebui să continue să depună toate eforturile necesare pentru a aborda următoarele domenii prioritare: creșterea participării pe piața muncii și reducerea șomajului structural, dezvoltarea unei forțe de muncă calificate care să răspundă nevoilor pieței muncii și promovarea calității locurilor de muncă și a învățării pe tot parcursul vieții, îmbunătățirea performanței sistemelor de educație și de formare profesională la toate nivelurile și creșterea participării la învățământul terțiar, promovarea incluziunii sociale și combaterea sărăciei.

               (5)La momentul punerii în aplicare a orientărilor privind ocuparea forței de muncă, statele membre ar trebui să ia în considerare utilizarea Fondului social european,

               ADOPTĂ PREZENTA DECIZIE:

               Articolul 1

               Orientările pentru politicile de ocupare a forței de muncă ale statelor membre, așa cum sunt definite în anexa la Decizia Consiliului din 5 octombrie 2015 privind orientările pentru politicile de ocupare a forței de muncă ale statelor membre
                  4
                sunt menținute pentru anul 2016 și sunt luate în considerare de statele membre în politicile lor de ocupare a forței de muncă.

               Articolul 2

               Prezenta decizie se adresează statelor membre.

               Adoptată la Bruxelles,

                     Pentru Consiliu

                     Președintele

                     (1)
                  JO C , , p. .

                     (2)
                  JO C , , p. .

                     (3)
                  JO C , , p. .

                     (4)
                  Decizia (UE) 2015/1848 a Consiliului din 5 octombrie 2015 privind orientările pentru politicile de ocupare a forței de muncă ale statelor membre (JO L 268, 15.10.2015, p. 28).